طبعت عندي حلمين وقسم تفسير الاحلام ما بقى
حبيت اكتبهم هنا واتمنى من عنده دراية بتفسير الاحلام ينطيني رأيه
نجي للحلم الأول
شفت بالمنام غرفة بيها تمر
وشلت بيدي 3 انواع من التمر
بس واحد على شكل كشمش
كالو هذا تمر مال 3 من الصحابة
واكلت من كل نوع واحد
وبس اتذكرت اسم الصحابي عبدالله بن رواحه( رضي الله عنه)
كالو هذا التمر اللي مثل الكشمش باسمه فاكلت منه
ومن بقية الانواع؟
والحلم الثاني
اجه صديق عليه من زمان ما شايفه وبعدين سافرنا اني وياه على مدينة
بس بالحلم كله انفجارات وقصف طيران ورعب على هاي المدينة
واني هوايه لحيت منه نطلع من المدينة هاي بس هو شاف بيت بيه هوايه طيور
وكال لازم نفوت على البيت نشوفهم
وفتنا للبيت وحجينا ويه صاحبه
وبعدين صديقي اختار نوعين من الطيور لونهم اسود كامل
واخذهم وبس اتذكر طلعنا بالسيارة من المدينة
بس اني خوف ورعب وهو عادي يمه ولا عبالك اكو شي
اسف لو الموضوع نزل بقسم مو مناسب اله
وشكراً للجميع